To biler stødte frontalt sammen på Aalborgvej ved dæmningen ved Øsløs, klokken 07.30 mandag morgen. Det oplyser vagtchefen ved Midt- og Vestjyllands Politi. Den dræbte bilist kørte uden lys, og kørte frontalt ind i en modkørende bilist, under en overhaling af en lastvogn. Den anden bilist, en 51-årig mand fra Vesløs, kom ikke alvorligt til skade. Politiet har været nødt til at afspærre området totalt, og lukke for al trafik, men der er nu ryddet op, og trafikken kører normalt.

Referat:
En 37-årig mand fra Brovst blev dræbt i frontalt sammenstød ved Øsløs tidligt her til morgen.